projecte-aina/dolly3k_ca huggingface dataset:
Pregunta: Com puc millorar la meva tècnica en l’escalada de blocs?
Resposta: Normalment, la millor manera de millorar la tècnica en l’escalada de blocs és practicar tant com puguis. Pots veure vídeos de YouTube d’algunes tècniques per practicar mentre ets al mur i provar rutes per sobre del teu nivell actual per divertir-te.
Pregunta: Per què els nens petits es desperten tan aviat?
Resposta: Els patrons de son d’un nen petit són el resultat de la manera en què se’ls ha ensenyat a dormir des que neixen. Si agafem habitualment als nens petits del seu bressol durant els seus primers mesos solen tenir patrons de son irregulars durant els primers anys. El desenvolupament del cervell en els nens petits és tan mal·leable que depenen molt dels seus ritmes circadiaris inherents per despertar-se i adormir-se.
Pregunta: Explica’m un acudit
Resposta: —La meva filla té un cuc enorme a l'estómac.
—La solitària?
—No, l'altra.
Pregunta: Què és un narcisista?
Resposta: Són persones que es veuen com el centre de l’univers. La manera que tenen els narcisistes de guanyar confiança és menyspreant els altres. Se senten atacats per la més mínima cosa, fins i tot quan un comentari no té res a veure amb ells. Són éssers humans petits. Els falta gràcia, saviesa, humilitat, integritat i, potser, fins i tot consciència. Els narcisistes són els pitjors pares i mares: traumatitzen els fills, se senten ressentits i gelosos dels fills i, en el pitjor dels casos, veuen les seves filles com si fossin competència. Els narcisistes són els pitjors tipus de caps. Malauradament, molts narcisistes ocupen posicions de poder.
Pregunta: Quina diferència hi ha entre les vambes de tennis i les sandàlies?
Resposta: Les vambes de tennis són un tipus de calçat que cobreix i embolcalla totalment els peus. Aquestes sabates estan dissenyades per suportar molt de desgast, ja que sovint s’utilitzen per a l’activitat física i l’ús diari en general. Les vambes de tennis solen tenir un suport complet del taló que limita el moviment del peu dins de la sabata mentre les portes. Les vambes de tennis també tenen cordons, que ajuden a l’usuari a estrènyer el teixit de la sabata al voltant del peu, proporcionant més suport. Les sandàlies són un tipus de calçat que no cobreix ni sosté totalment el peu. Les sandàlies tenen algun tipus de funda o element als dits que evita que l’usuari perdi la sabata mentre camina. Aquest tipus de calçat s’utilitza principalment durant un curt període de temps, a la platja o a la piscina, ja que són molt còmodes de posar i treure.
Pregunta: Digue’m quines d’aquestes coses es fan servir com a material d’escalada: llums, baranes, cordes, cables elèctrics, rosques, ancoratges, cadells, lleves, dispositius d’assegurament.
Resposta: Cordes, rosques, ancoratges, lleves i dispositius d’assegurament.
Pregunta: Què és un clot?
Resposta: Un clot és la part d’una carretera que s’ha fet malbé amb una mida prou gran perquè el conductor d’un vehicle pugui notar un sotrac quan el vehicle hi passa per sobre. Les ciutats intenten omplir els clots perquè poden provocar danys en els vehicles quan es fan massa grans.
Pregunta: Vull millorar la meva forma física. Treballo assegut en un escriptori tot el dia i mai he estat realment en bona forma. Durant la meva infància i adolescència, no vaig fer esport ni vaig passar gaire temps a l’aire lliure. Sé que necessito millorar la salut física, però realment no sé per on començar. Em pots recomanar una rutina d’exercicis?
Resposta: I tant! Puc recomanar-te un programa que t’ajudi a posar-te en forma. Per començar, la constància és la clau, o sigui que no vulguis fer massa de cop perquè et podries lesionar. Et recomano seguir una rutina senzilla. Durant la primera setmana, camina 20 minuts al dia a un ritme moderat. Durant la segona setmana, camina 30 minuts al dia a un ritme moderat. Durant la tercera setmana, camina 30 minuts i comença a fer 3 sèries de 5 flexions a la paret cada dia. Pots fer que les flexions a la paret siguin més fàcils o més difícils en funció de la distància que et trobis de la paret. Durant la quarta setmana i les posteriors, augmenta el temps que camines a diari en trams de cinc minuts, fins que puguis caminar 60 minuts al dia de manera contínua. També hauries d’augmentar el nombre de sèries i repeticions de les flexions a la paret fins que puguis fer 5 sèries de 10 repeticions. Quan et sentis còmode amb aquesta rutina, estaràs preparat per anar al gimnàs, començar a córrer o fer servir peses per seguir millorant la teva salut física.
Pregunta: Quin d’aquests instruments són instruments de metall? Trombó, viola, trompeta, tuba, flauta, clarinet, saxo i piano.
Resposta: Els instruments d’aquesta llista que són instruments de metall són el trombó, la trompeta i la tuba.
Pregunta: Quins mesos tenen 31 dies?
Resposta: Gener, març, maig, juliol, agost, octubre i desembre tenen 31 dies.
Pregunta: Em podries dir si el següent vers és un haiku?
"Lava calenta
borbolleig sota terra
foc espurnejant"
Resposta: Sí
Pregunta: Les verdures fresques que es subministren a les botigues d’alimentació són més fresques que les verdures congelades?
Resposta: Sovint la gent creu que les verdures fresques són més fresques que les congelades. De fet, molts pensen erròniament que la congelació en destrueix els nutrients. Res més lluny de la realitat. Per sobreviure al transport i a l’emmagatzematge, les verdures fresques sovint es cullen abans de temps amb uns nivells de nutrients inferiors. D’altra banda, les verdures congelades es cullen prop dels nivells màxims de maduresa i nutrients.

Llevat que tinguis el teu propi hort o accés a un mercat de pagesos a prop d’on es cultivin les verdures, els congelats són la millor opció: són més frescos, més còmodes i, sobretot, més fàcils d’accedir per incloure més plats saludables als teus àpats. És millor menjar pèsols congelats durant tot l’any que ser un purista que només en gaudeix a l’hivern. Menjar sa és una qüestió tant de les ciències de la conducta com de les de la nutrició, i és més fàcil tenir pèsols congelats i menjar-los sovint que no pas intentar recordar què hi ha actualment en temporada i fer tot el possible per procurar que tot sigui sempre fresc. La comoditat a llarg termini sempre supera els millors esforços a curt termini.
Pregunta: Què és una competició?
Resposta: Una competició és quan les persones competeixen entre elles, ja sigui en equip o individualment. Poden estar intentant fer la mateixa activitat el major nombre de vegades. Alguns exemples de competicions són les d’escacs, de bàsquet/voleibol/hoquei o les competicions de patinatge sobre gel. Les competicions sovint indiquen qui és el millor en el factor que es mesura a la competició (per exemple, esports). Les competicions independents no solen ser esports d’equip i, normalment, impliquen una persona que intenta aconseguir una puntuació alta. Les seves puntuacions es comparen amb altres puntuacions independents per determinar qui és el millor en competicions independents.
Pregunta: Un camió està atrapat a sota d’un pont amb la càrrega màxima, quina és la manera més fàcil i ràpida de desbloquejar la carretera?
Resposta: N’hi ha prou amb desinflar el pneumàtic i remolcar-lo amb una camioneta.
Pregunta: Quin seria un bon pla d’acampada amb la família, sobretot si tens nens petits?
Resposta: Abans de planificar un viatge d’acampada, assegura’t de conèixer el lloc on acamparàs i els serveis que s’hi ofereixen. Anar a un càmping amb electricitat és fonamental per cuinar àpats calents per als nens. Has d’assegurar-te que la tenda sigui prou gran per allotjar la teva família i l’equipatge que portaràs. I, finalment, porta roba de més, menjar envasat, aigua envasada i piles per als aparells.
Pregunta: Ajuda’m a seleccionar què em poso per a una festa a la platja amb els meus amics i quina roba he de portar a la motxilla per canviar-me per sopar. Farà calor durant el dia i refrescarà a la nit. 

Aquestes són les meves opcions: un abric d’hivern, un banyador, sandàlies, una camisa de màniga curta amb botons, un barret, ulleres de sol, roba interior, mitjons, vambes, un impermeable, un esmòquing, pantalons de xandall, texans, una samarreta de tirants, uns pantalons color caqui
Resposta: Com que estaràs a la platja i farà calor, voldràs un banyador, sandàlies, barret, ulleres de sol i una samarreta de tirants. 

A la motxilla has de portar una camisa de màniga curta amb botons, roba interior, mitjons, vambes i texans per canviar-te per sopar.
Pregunta: Fes una llista dels animals que esperaries trobar a una granja.
Resposta: Els animals de granja domèstics poden incloure vaques, porcs, ovelles, gallines, galls dindis i ànecs.
Pregunta: Soluciona els errors ortogràfics i els problemes gramaticals del text següent i respon amb el text actualitzat:
Mencantaria anar al cynema però no magraden les películes actuals.
Resposta: M’encantaria anar al cinema, però no m’agraden les pel·lícules actuals.
Pregunta: Quines de les següents funcions són convexes: x^2, x al quadrat, 0, sin(x), e^x, arrel quadrada(x), x^-0,5
Resposta: x^2, x al quadrat, 0, e^x
Pregunta: Per què algunes persones prefereixen el pickleball en lloc del tennis?
Resposta: El pickleball es juga a la meitat d’una pista de tennis. Durant l’última dècada, la popularitat del pickleball ha anat augmentant progressivament. Abans la gent es pensava que només era per a persones grans, però estan apareixent lligues de pickleball per a jugadors més joves per tot arreu. Molta gent prefereix el pickleball en lloc del tennis perquè és més fàcil d’aprendre sense fer classes formals, l’equipament és menys car i els partits són molt més curts.
Pregunta: Quines són les diferents maneres de mantenir-se actiu durant el dia per ajudar a combatre l’obesitat?
Resposta: Aquestes són les maneres de mantenir una bona forma física i evitar guanyar pes:
1. Fer almenys 10.000 passes al dia. Les passes es poden fer pujant i baixant les escales quan es presenti l’oportunitat, fent un passeig durant el dia i potser fins i tot caminant per casa.
2. Reduir el consum d’aliments processats com el sucre, la fècula, etc. Menjar moltes verdures de color verd i fruita té molts beneficis per a la salut.
3. Trobar un tipus d’exercici que t’encanti com la rumba o córrer. Anar al gimnàs i fer exercicis avorrits no serà sostenible a llarg termini
Pregunta: Quin és el tipus d’interès efectiu (TIE)?
Resposta: El tipus d’interès efectiu (TIE), el tipus d’interès efectiu anual, la taxa anual equivalent (TAE) o simplement el tipus efectiu és el percentatge d’interessos que s’aplica a un préstec o producte financer si l’interès compost s’acumula durant un any durant el qual no es fan pagaments. És l’interès compost que es paga anualment en mora, basat en el tipus d’interès nominal. S’utilitza per comparar els tipus d’interès entre préstecs amb diferents períodes de capitalització, com ara setmanals, mensuals, semestrals o anuals.
Pregunta: Digue’m si són mamífers o amfibis: rates, gats, gossos, granotes, gripaus, salamandres, tritons, cecílids, cérvols, micos, simis, ratpenats, balenes, dofins i humans.
Resposta: Les rates són mamífers.
Els gats són mamífers.
Els gossos són mamífers.
Les granotes són amfibis.
Els gripaus són amfibis.
Les salamandres són amfibis.
Els tritons són amfibis.
Els cecílids són amfibis.
Els cérvols són mamífers.
Els micos són mamífers.
Els simis són mamífers.
Els ratpenats són mamífers.
Les balenes són mamífers.
Els dofins són mamífers.
Els éssers humans són mamífers.
Pregunta: Quines diferències hi ha entre un piano vertical i un piano de cua?
Resposta: Les principals diferències entre un piano vertical i un piano de cua són les següents:
- Mecanismes d’acció: un piano vertical utilitza una acció de corda per permetre que els martells col·locats verticalment es reiniciïn, mentre que en un piano de cua és la gravetat la que retorna els martells, oferint una millor resposta i velocitat de repetició.
- Pedals: un piano de cua sol tenir tres pedals, mentre que un piano vertical té dos o tres pedals amb diferents funcions.

Tot i que depèn dels models i condicions específics, un piano de cua sol oferir un millor rang dinàmic i una ressonància més viva que un piano vertical.
Pregunta: Parla’m del cercle de la vida del correu brossa
Resposta: Les empreses envien correus postals a totes les llars d’un determinat barri o codi postal. L’oficina de correus entrega el correu brossa a la teva bústia. Agafes el correu i llences el correu brossa a les escombraries. Treus les escombraries perquè les recullin. Els escombriaires llencen el correu brossa al contenidor. Fi.
Pregunta: Què puc fer per sopar aquesta nit?
Resposta: - Un curri verd amb totes les verdures que tinguis a la nevera ara mateix. 
- Pasta bolonyesa. 
- Estofat de mongetes seques i verdures de fulla de color verd fosc.
Pregunta: Quina és la millor manera d’aconseguir que el meu fill dormi millor?
Resposta: Sovint, tenir un fill que dorm bé és una cosa que no es pot controlar del tot, perquè cada nen és diferent. Tanmateix, amb els avenços tecnològics d’avui en dia, hi ha una sèrie d’eines i recursos que intenten ajudar el teu fill a dormir millor. Els aparells com Snoo poden simular la sensació d’un pare o una mare bressolant el seu fill sense despertar-lo del tot. El més important per a la majoria dels nadons és establir una rutina. Des dels primers dies es poden implementar rutines que poden ajudar a "condicionar" a un nen perquè sàpiga que s’acosta l’hora d’anar a dormir. Seguir la mateixa rutina i el mateix horari estableix una sensació de familiaritat per al nadó. Segueix aquestes rutines i el teu fill hauria de dormir molt millor.
Pregunta: Classifica cadascun dels següents elements com a flor o arbre: rosa, tulipa, roure, avet, pi, orquídia
Resposta: Rosa: flor
Tulipa: flor
Roure: arbre
Avet: arbre
Pi: arbre
Orquídia: flor
Pregunta: Quantes vocals hi ha a la paraula dinosaure?
Resposta: Les lletres a, e, i, o i u són vocals. De manera que hi ha cinc vocals a la paraula dinosaure
Pregunta: Em podries donar unes pautes o normes per permetre que un adolescent faci servir el telèfon mòbil?
Resposta: Informa a l’adolescent que l’ús del telèfon és un privilegi
El telèfon estarà supervisat
Les contrasenyes del telèfon s’han de comunicar
Cal obtenir permís dels pares per instal·lar aplicacions
Els controls parentals del telèfon estaran activats
El telèfon només el pots fer servir tu i no li pots deixar a cap amic ni a cap altra persona
L’ús del telèfon està restringit a determinades hores del dia
Pregunta: Quines són les millors verdures per cultivar en un hort per a principiants?
Resposta: Les verdures amb una fàcil germinació i de baix manteniment són les millors per als principiants. Una fàcil germinació vol dir que la temperatura del terra i la quantitat de sol han de ser entre baixes i mitjanes i que els terminis de germinació són més ràpids. Les mongetes, els pèsols, les carbasses i el carbassó són algunes de les verdures més fàcils de germinar a partir de llavors. Un cop han germinat, les verdures de baix manteniment requereixen poques atencions, que inclouen treure una mica les males herbes, el control de plagues i el reg. Les pastanagues, els raves i les cebes són bons exemples de verdures que costa poc de cultivar.
Pregunta: Què és la cafeïna?
Resposta: La cafeïna és un estimulant que les persones ingereixen per tenir més energia. Una de les formes més habituals d’ingerir cafeïna és el cafè. La cafeïna et dona energia durant un temps, però sovint segueix amb una sensació de cansament, somnolència o letargia. Les persones utilitzen la cafeïna com a potenciador del rendiment, de l’estat d’ànim i del cervell i per augmentar l’agudesa mental.
Pregunta: Completa aquesta dita: "Qui matina fa ___".
Resposta: La dita és "Qui matina fa farina".
Pregunta: Tinc una pilota petita, a quins jocs puc jugar?
Resposta: Amb una pilota petita pots jugar a tennis, esquaix, criquet i beisbol.
Pregunta: Per què els cotxes alemanys són els millors?
Resposta: 1. La qualitat de la seva fabricació es perfecta.
2. El motor està perfeccionat.
Pregunta: Classifica els elements següents segons el tipus de senyals que fan servir.
ones de ràdio, ones de televisió, ones sonores, ordinadors, telèfons digitals, bolígrafs digitals
Resposta: Senyal analògica: ones de ràdio, ones de televisió, ones sonores.
Senyal digital: ordinadors, telèfons digitals, bolígrafs digitals.
Pregunta: Com puc aprendre a programar?
Resposta: Hi ha milers i milers de recursos en línia que pots fer servir per aprendre a programar. Fer el primer pas pot semblar aclaparador. Una bona manera d’aprendre és començar amb un projecte petit i fàcil (per exemple, afegir dues xifres i mostrar el resultat) i seguir a partir d’aquí. És important tenir en compte que els llenguatges de programació són simplement llenguatges. Per tant, hi ha una estructura i un conjunt de regles. Un cop comencis a dominar-ho, cada cop aprendràs més ràpid. De fet, els llenguatges de programació són molt més senzills que els que fem servir els humans per parlar entre nosaltres :) 

En funció de com aprenguis millor, pots començar amb el teu cercador o aplicació de vídeo preferits per trobar un bon punt de partida per començar a aprendre a programar. Passa-t’ho bé!
Pregunta: Què és un “lakehouse”?
Resposta: Un lakehouse és una arquitectura nova i oberta que combina els millors elements dels llacs de dades i els magatzems de dades.
Pregunta: Com començaries a explicar les matemàtiques als nens?
Resposta: Hi ha moltes maneres de començar a pensar i parlar de matemàtiques amb els teus fills. Aquí tens tres idees senzilles però efectives:
1. Començar a comptar objectes per tota la casa.
2. Jugar a jocs de daus.
3. Assenyalar les formes. Pots parlar amb els teus fills sobre les formes que veieu al vostre voltant
Pregunta: Quines són algunes de les millors fonts de proteïnes veganes?
Resposta: Els productes a base de soja com el tofu, la llet de soja i el tempeh són fonts amb un alt contingut de proteïnes. Les llegums com les mongetes (i els cigrons, les mongetes pintes i les mongetes negres) i les llenties. Alguns cereals també són una font amb moltes proteïnes, com la quinoa, el farro i el blat sarraí. Altres aliments com els fruits secs i les llavors són bones fonts de proteïnes, però també són rics en greixos i calories.
Pregunta: Què és la desnormalització de dades al magatzem de dades?
Resposta: Desnormalitzar les dades significa afegir columnes redundants a algunes taules de dimensions per fer que la consulta i el treball amb les dades siguin més ràpids i senzills. L’objectiu és canviar una mica la redundància (duplicació de dades) en el model de dades per augmentar la velocitat de consulta, evitant operacions d’unió amb una elevada exigència de recursos informàtics.
Pregunta: Per què algú voldria beure aigua amb gas en lloc d’aigua normal?
Resposta: Això és una gran pregunta! Hi ha molta gent que ha crescut bevent begudes que tenen bon gust, però que no són necessàriament bones per a la seva salut, com els refrescos. A mesura que ens fem grans, sovint comencem a prendre’ns la nostra salut més seriosament. L’aigua amb gas, com els refrescos, té bombolles i ofereix una sensació semblant, però té menys calories i sucre i, per tant, és millor per a la teva salut.
Pregunta: Com puc fer una tassa de txai especiat?
Resposta: Entre tots els ingredients, l’element més important és el cardamom. Per descomptat, tampoc no pots escatimar en fulles de te negre!
Pregunta: Per què les piscines són divertides?
Resposta: Les piscines són divertides perquè ajuden a la gent a refrescar-se quan fa calor. Als nens els encanta saltar a la piscina i jugar amb altres nens a la piscina. De vegades, es connecten tobogans d’aigua a les piscines per oferir més diversió. Les piscines són una manera excel·lent de relaxar-se al sol, bronzejar-se o socialitzar amb els amics. Durant les estacions més caloroses i més fredes de l’any, requereixen un bon manteniment. Les piscines es poden congelar a l’hivern i també generar algues si el clima és humit i calorós. El clor s’utilitza per desinfectar les piscines i neutralitzar els virus i els bacteris.
Pregunta: Com puc triar el meu equip de bàsquet professional preferit?
Resposta: No hi ha cap resposta incorrecta, però a continuació tens alguns factors que pots tenir en compte a l’hora de prendre aquesta decisió. Pots determinar quin equip és el més proper a on vius i donar suport a l’equip local. Alternativament, pots esbrinar quin jugador o jugadors són els teus preferits per veure’ls i animar els equips als quals juguen. Una altra opció és animar un equip que guanya sovint, ja que és més divertit apostar per un equip guanyador.
Pregunta: Dona’m idees sobre com guanyar-me la confiança al lloc de feina.
Resposta: Valora les relacions a llarg termini. La confiança requereix un pensament a llarg termini
Sigues honest
Respecta els teus compromisos
Admet quan t’equivoques
Comunica’t amb eficàcia
Sigues vulnerable
Sigues útil
Demostra als altres que et preocupes per ells
Pregunta: Quina diferència hi ha entre les abelles obreres i els abellots, i hi ha altres tipus d’abelles?
Resposta: Les obreres són les més petites de les castes d’abelles, però són, amb diferència, les més nombroses. Totes les obreres són femelles i, normalment, no poden reproduir-se. No poden aparellar-se, però en una colònia que busqui desesperadament una reina, les obreres poden començar a pondre ous no fecundats, que es converteixen en abellots. Els abellots són les abelles mascle de la mel. L’única funció d’un abellot és fertilitzar una abella reina jove. La funció de l’abella reina al rusc és la reproducció. Normalment, l’abella reina és l’única femella reproductora de la colònia. La posta d’ous comença a principis de primavera, quan les obreres porten a casa el primer pol·len fresc. La producció d’ous continua fins a la tardor, o mentre hi hagi pol·len disponible. Així doncs, hi ha tres tipus d’abelles: obreres, abellots i una abella reina.
Pregunta: Com es fa la xocolata?
Resposta: La xocolata comença elaborant-se a mà classificant els grans de cacau. A continuació, els grans es torren al forn, es trenquen i es venten per separar-ne els granets de la closca, s’extreu la mantega de cacau dels grans i, després, la part que queda del gra s’aixafa i es tritura fins a obtenir una textura suau i sedosa. Finalment, la xocolata s’aboca a mà i es deixa refredar en barretes de xocolata.
Pregunta: Digue’m si aquests elements es troben sota el capó d’un cotxe o dins d’un ésser humà: motor, transmissió, cor, pulmons, bateria, alternador, sang, líquid eixugaparabrises, oli de motor, ronyons.
Resposta: Les peces de cotxe d’aquesta llista inclouen el motor, la transmissió, la bateria, l’alternador, el líquid eixugaparabrises i l’oli de motor. Les parts humanes inclouen el cor, els pulmons, la sang i els ronyons.
Pregunta: Per què hi ha tanta gent que diu que ser avi és especial?
Resposta: Molta gent diu que ser avi és especial per diverses raons. Una raó molt popular és que se senten molt orgullosos de veure com els seus fills creixen fins a l’edat adulta i assumeixen la responsabilitat de tenir fills. Una segona raó per la qual els avis diuen que el seu paper és tan especial és que gaudeixen dels seus nets i, després, els tornen als seus pares, que tenen la responsabilitat constant de criar els fills. Això crea un vincle especial entre els avis i els nets que molts avis descriuen com especial. Una tercera raó per la qual molts diuen que és especial ser avi està lligada a un amor instintiu que diuen que tenen pels seus nets. Potser els sentiràs dir: "He estimat aquest net des del moment en què vaig saber que havia de néixer, i l’amor no té res a veure amb cap mèrit, només l’estimo perquè és el meu net". Sentir aquest amor per una altra persona és un factor clau per saber per què és tan especial ser avi.
Pregunta: Per què la gent es casa?
Resposta: La gent es casa per diferents motius. La majoria de les persones es casen perquè senten que estan enamorades de l’altra persona i volen passar la resta de la seva vida amb aquesta persona. Moltes persones es casen perquè volen formar una família. Algunes es casen per tenir avantatges fiscals i protecció legal.
Pregunta: Dona’m alguns exemples de roques sedimentàries.
Resposta: El gres i la creta són roques sedimentàries.